"Re itse se fa moithuti a kgona go : bontsha tiriso ya matlhale le mekgwa e e farologaneng ya go kwala ipaakanyetsokwalo tsa ntlha : dirisa dintlhakgolo le dikakanyo tse di tlaleletsang mo go ipaakanyetseng go kwala ka tsenelelo ; lekelela ka go dirisa kagego le setaele go atlegisa boitlhamedi ; lemoga le go dirisa methalethale e e farologaneng ya puo ya dipapiso ka bomaleba , jaaka puo ya botshwantshi , tlhopho ya mafoko , tlhaloso e e totobetseng , setaele le lentswe la gagwe , segalo , matshwao , mmala , go baya dintlha le mosito ; dirisa ka tsenelelo methalethale e mentsi e e farologaneng ya dipolelo , le dipolelo tse di farologaneng ka boleele le ka popego ; dirisa ka tshwanelo melawana ya ditemana ka nepagalo go netefatsa dikakanyo tse di nyalanang ka go dirisa polelokgolo , matseno le bokhutlo , tatelano e e siameng ya ditemana , se se tlholang tiragatso le ditlamorago tsa tlhagiso , bobapisi le bofarologantshi ; dirisa makopanyi dithuanyi maemedi le matlhalosi go nyalanya dikakanyo . "